alexandrainst/scandi-wiki huggingface dataset:
Berg kommune

Berg kommune (nordsamisk Birggi suohkan) er ein tidlegare norsk kommune som låg på yttersida av Senja i Troms fylke. Han grensa mot Lenvik kommune i aust, mot Tranøy kommune i sør og mot Torsken kommune i sørvest. 1. januar 2020 blei dei fire kommunane slått saman til nye Senja kommune.

Spisse tindar med fleire toppar over 800 moh. reiser seg bratt opp frå kysten og fjordsidene. Breidtinden er den høgste (985 moh.) og ligg sør for Mefjordbotn og Stormoa nest høgst (973 moh.) og ligg innanfor Bergsfjorden. Bratte og tronge dalar treng inn mellom tindane, fleire av dei endar i botnar fylt med sjøar og vatn. Fjellgrunnen er vesentleg gneis og granitt av prekambrisk alder.

Svanvatnan i søraust er verna mot kraftutbygging, det er også verneverdig fugleliv i Svandalen og Bergsøyan ved innløpet til Bergsfjorden. Tidvatnet i Trongstraumen ved Straumsnes kan ha opptil 7 knops fart.

Næringsliv 
På Skaland ligg A/S Skaland Grafitverk, som er største bergverket i Troms. Verket brann ned i 1985, men vart bygd opp att og er framleis i drift, trass i konkurs og flerie eigarskifte i 1990-åra. Forutan grafittverket er fiske og fiskeforedling dei viktigaste næringsvegane i Berg kommune. Det er fiskeindustri i Senjahopen og Steinfjord. Fisket etter torsk er viktigast, og fiskeflåten består i hovudsak av mindre fartøy. Kommunen har fleire reiselivstilbud, mellom anna Senjatrollet og Hamn i Senja.

Kraftstasjonen i Bergsbotn (utbygd 1985) gir ein årleg produksjon på 30,9 GWh i gjennomsnitt.

Samferdsel 
Fylkesveg 86 Andselv–Torsken går gjennom den sørlege delen del av Berg kommune, og passerer Trongstraumen ved Straumsnes på ei 140 m lang bru. Frå Straumsbotn går fylkesveg 864 med tunnel til Skaland. Ein fylkesveg forbind Bøvær med Skaland, og derfrå går veg i tunnel til Steinfjord og Ersfjord. Fylkesveg 861 går frå Finnsnes til Mefjordbotn; herfrå går det veg vidare til Senjahopen og Mefjordvær. Ei om lag 4 km lang veg med 2 km tunnel opna i 2004 og knyter saman nordre og søre del av kommunen.

Tettstad i kommunen 
 Senjahopen -

Grunnkrinsar 
Berg kommune har berre eitt delområde, som igjen er delt inn i følgjande ni grunnkrinsar (innbyggjartal 2008):
 Senjehopen (317)
 Medfjordvær (156)
 Ersfjord (41)
 Steinfjord (27)
 Bøvær (12)
 Skaland (215)
 Bergsbotn (84)
 Strømsnes (45)
 Hamn (17)
Ikkje oppgjeve bustad (23)

Historie 
Berg kommune omfatta den noverande Torsken kommune fram til 1902, då Torsken vart skild ut. Etter det har kommunegrensene vore uendra. Kommunen var den minste i Troms etter folketal før 1925, då Øverbygd kommune, som var mindre, vart oppretta. Folketalet i kommunen nådde toppen i 1958, då han hadde 1524 innbyggjarar. Frå 2002 til 2008 var Berg den nest minste kommunen i Troms - han vart mindre enn Lavangen kommune i 2002, men passerte i sin tur Torsken kommune i 2008.

Folketalsutvikling 
Folketalsutvikling for Berg kommune frå 1910:

Referansar

Bakgrunnsstoff 
 Nettstaden til Berg kommune 

 
Tidlegare kommunar i Troms
Norske kommunar skipa i 1838
Norske kommunar nedlagde i 2019
Bjarkøy kommune

Bjarkøy er ein tidlegare øykommune i Troms fylke. Området er frå 1. januar 2013 del av Harstad kommune.
Før samanslåinga med Harstad var Bjarkøy  den minste kommunen i Troms, i både areal og folketal.

Historie 

Kommunen heitte «Sand» fram til 1886, då namnet vart endra til «Bjarkø», og seinare «Bjarkøy». I 1964 vart den delen av den gamle kommunen som låg på Senja og Lemmingvær overført til Tranøy kommune. Desse områda hadde litt over ein fjerdedel av innbyggjarane i kommunen, og det som var att av kommunen hadde då 1261 innbyggjarar. Bjarkøy var frå då av den minste kommunen i Troms etter folketal. Folketalet gjekk bratt nedover dei siste tiåra. I 2010 var folketalet 482, berre 38 % av det det var i 1964.

Folketal Bjarkøy kommune 1951-2012:

Kjelder

Fotnotar 

Tidlegare kommunar i Troms
 
Norske kommunar skipa i 1838
Dyrøy kommune

Dyrøy kommune (nordsamisk Divrráid suohkan) ligg i Troms-området i Troms og Finnmark fylke. Kommunen femner Dyrøya og ein del av fastlandet austom øya.  Kommunen grensar til Sørreisa i nordaust, og Salangen i sør. Over Tranøyfjorden og Solbergfjorden i nordaust ligg Senja. Dei viktigaste næringsvegane har vore jordbruk og fiske, men begge delar har vore i tilbakegang dei siste åra. Folketalet har vore minkande i fleire tiår. 

Det har vore brusamband frå Dyrøya til fastlandet sidan 1994 då Dyrøybrua vart opna. Av større stader på fastlandet er Brøstadbotn, Espenes og Kastnes.

Grunnkrinsar 
Dyrøy kommune har berre eitt delområde. Det er delt inn i åtte grunnkrinsar (folketal 2008):

På fastlandet:
 Moen (241)
 Brøstad (505)
 Bjørkebakk (139)
 Hundstrand (90)
 Kastnes (70)
På Dyrøya:
 Dyrøyhamn (59)
 Merkesnes (79)
 Espejord (44)
Utan oppgjeve bustad (5)

Historie 
Dyrøy kommune vart oppretta 1. september 1886, då han vart skild ut frå Tranøy kommune. Kommunen hadde då 1281 innbyggjarar. 1. januar 1964 vart den delen av Tranøy kommune som låg på fastlandet, overført til Dyrøy kommune. Etter dette hadde kommunen 2278 innbyggjarar.

Utvikling i folketalet dei seinare åra

Folk frå Dyrøy
Aase Texmon Rygh (1925—2019), kunstnar, bilethoggar

Kjelder

Bakgrunnsstoff 
 

 
Kommunar i Troms
Kommunar i Troms og Finnmark
Norske kommunar skipa i 1886
Gratangen kommune

For fjorden kommunen er kalla opp etter, sjå Gratangsfjorden

Gratangen kommune (nordsamisk Rivttáid suohkan) er ein fjordkommune i Troms-området i Troms og Finnmark fylke. Han ligg sør i fylket, og grensar til Narvik kommune i Nordland i sør, i nord og aust mot Lavangen, og i vest mot Skånland i nye Tjeldsund kommune. Over Astafjorden i nordvest ligg Ibestad kommune. Kommunen ligg rund fjorden Gratangen, som han har fått namnet etter.

Historie 
Gratangen kommune vart oppretta i 1926, då han vart skild ut frå Ibestad kommune. Sidan då er kommunegrensene ikkje endra.

Den 25. april 1940 vart 34 soldatar i Trønderbataljonen drepne her i kamp med tyske soldatar.

Folketalsutvikling 
Folketalsutvikling for Gratangen kommune frå 1930:

Sjå òg 
 I 1974 forliste M/S «Lance II», og 11 av mannskapet på 13 omkom.

Fotnotar

Bakgrunnsstoff 
 Gratangen kommune sine heimesider

 
Kommunar i Troms
Kommunar i Troms og Finnmark
Norske kommunar skipa i 1926
Ibestad kommune

Ibestad (nordsamisk Ivvárstáđiid) er ein øykommune i Troms-området i Troms og Finnmark fylke. Det er øyene Andørja og Rolla som utgjer kommunen. Over fjordane som omgjev øyene ligg kommunane Senja og Dyrøy i nord, Salangen i nordaust, Lavangen og Gratangen i aust, Skånland i sør, og i vest ligg Harstad.

Det er undersjøisk vegsamband mellom Rolla og Andørja via Ibestadtunnelen som går under sundet Bygda. Frå Andørja er det brusamband til fastlandet over Mjøsundbrua.

Tettstad i kommunen 
Hamnvik -

Folketalsutvikling 
Folketalsutvikling for noverande Ibestad kommune frå 1930:

a Dette talet omfattar ikkje ein del av øya Rolla som var del av Skånland kommune fram til kommunesamanslåingane i 1964, då han vart overført til Ibestad kommune. Dette området hadde då 143 innbyggjarar.

Politikk 
Resultat frå kommunevalet 2007

Fotnotar

Bakgrunnsstoff 

 
Kommunar i Troms
Kommunar i Troms og Finnmark
Norske kommunar skipa i 1838
Kvænangen kommune

Kvænangen kommune (nordsamisk Návuona suohkan, kvensk Naavuonon komuuni) ligg lengst nord i Troms-delen av Troms og Finnmark fylke. Kommunen grensar mot Loppa kommune i nord, Alta i aust, Kautokeino i sør, Nordreisa i sørvest, og Skjervøy i vest. Kvænangen høyrer til regionen Nord-Troms.

Namnet Kvænangen kjem av «kvæner» ('kvener') som er norsk for «finsktalande folk», og angr som er norrønt for «fjord».

Næringsverksemda i Kvænangen har lenge vore basert på primærnæringane jordbruk, skogbruk og fiske, men dei fleste sysselsette i kommunen arbeider no innan tenesteytande næring. Nye næringar som har hatt vekst i kommunen er fiskeoppdrett og turisme.

Kommunesenteret i Kvænangen er Burfjord. Næraste flyplass er Sørkjosen lufthamn i nabokommunen Nordreisa, med flyruter til Tromsø, Hammerfest og Kirkenes.

Historie 
Kvænangen kommune vart oppretta i 1863, då han vart skilt ut frå Skjervøy kommune. Folketalet var då 2785. I 1965 vart Meilandsområdet på fastlandssida av Haukøysundet, med 12 innbyggjarar, overført frå Skjervøy til Kvænangen, og i 1972 gjekk eit ubygd område same vegen.

Folketalsutvikling 
Folketalsutvikling for Kvænangen kommune frå 1875:

a Talet omfattar ikkje Meilandsområdet, som var del av Skjervøy kommune fram til 1965, då det vart overført til Kvænangen kommune. Dette området hadde då 12 innbyggjarar.

Kjelder

Denne artikkelen bygger på «Kvænangen» frå ,  den 8. april 2008.

Fotnotar

Bakgrunnsstoff 
 

 
Kommunar i Troms
Kommunar i Troms og Finnmark
Norske kommunar skipa i 1863
Kåfjord kommune

Kåfjord kommune (nordsamisk Gáivuotna suohkan, kvensk Kaivuonon komuuni) er ein kommune i Troms-området i Troms og Finnmark fylke. Han grensar til Nordreisa kommune i nord og aust, Storfjord i sør, og mot Lyngen i vest. I søraust har kommunen grense til Finland.

I tillegg til administrasjonssenteret Olderdalen har kommunen tettstadane Birtavarre, Kåfjorddalen, Djupvik, Nordmannvik og Manndalen eller Olmmaivaggi, der den internasjonale urfolkskulturfestivalen Riddu Riđđu blir halden årleg.

Historie 
Kåfjord kommune vart oppretta i 1929, då han vart skild ut frå Lyngen kommune. I 1992 vart fire gardar i grunnkrinsen Nordnes overført frå Lyngen kommune til Kåfjord kommune. 2. mai 1994 fekk kommunen offisielt tospråkleg namn, Gáivuotna - Kåfjord, då det samiske namnet vart lagt til kommunenamnet. I 2016 fekk Kåfjord kommune godkjent søknad om kvensk kommunenamn etter behandling i statsråd 15. april. Dermed ber kommunen offisielt eit trespråkleg kommunenamn. 

Folketalet i  kommunen nådde toppen i 1970, då folketalet var 3362. Sidan då har det vore jamn nedgang i folketalet.

Folketalsutvikling 
Folketalsutvikling for Kåfjord kommune frå 1930:

aDette talet omfattar ikkje eit område som var del av Lyngen kommune fram til 1992, då det vart overført til Kåfjord kommune. Dette området hadde då 38 innbyggjarar.

Sjå òg
Offentleg utsmykking i Finnmark

Fotnotar

Bakgrunnsstoff 

 
Kommunar i Troms
Kommunar i Troms og Finnmark
Samiske kommunar
Norske kommunar skipa i 1930
Lavangen kommune

Lavangen (nordsamisk Loabák) er ein kommune i Indre Sør-Troms i Troms og Finnmark fylke. Han grensar mot kommunane Salangen i nord, Bardu i aust,  Gratangen i sør, og mot Ibestad over Astafjorden i vest.

Kommunen har den einaste kommunale sameskolen i Troms.

Historie 
Lavangen kommune vart oppretta 1. januar 1907, då han vart skild ut frå Ibestad kommune. 1. januar 1964 vart kommunen innlemma i Salangen kommune, men 1. januar 1977 vart kommunen skild ut att som eigen kommune. Området Lavangsnes, som tidlegare hadde vore del av Lavangen kommune, vart då verande i Salangen kommune.

I 1999 blei Lavangen kåra til landet sitt femte beste kommune å bu i av Norsk Familieøkonomi.

Folketalsutvikling 
Frå Lavangen vart gjenoppretta som eigen kommune i 1977 og fram til 2002, var han den nest minste kommunen i Troms etter folketal, berre større enn Bjarkøy kommune. I 2002 vart også Berg kommune mindre enn Lavangen, fordi nedgangen i folketal gjekk raskare der.

Folketalsutvikling for Lavangen kommune frå 1910:

a Talet omfattar Lavangsnes, som var del av Lavangen kommune fram til kommunesamanslåinga i 1964, men vart igjen i Salangen kommune då Lavangen vart skild ut att som eigen kommune i 1977.

Folk
Berit Oskal Eira (f. 1951), politikar
Sandra Borch (f. 1988), politikar

Fotnotar

Bakgrunnsstoff 

 
Kommunar i Troms
Samiske kommunar
Kommunar i Troms og Finnmark
Norske kommunar skipa i 1907
Lenvik kommune

Lenvik kommune (nordsamisk Leaŋgáviika suohkan) er ein tidlegare norsk kommune i Troms fylke. Han hadde kyst mot Norskehavet og fjorden Malangen i nord  - på hi sida av Malangen låg Tromsø i nord og Balsfjord i nordaust. I søraust grensa Lenvik mot Målselv kommune, i sør mot Sørreisa kommune og i vest mot Tranøy og Berg. Om lag 60 % av arealet til kommunen låg på Senja, medan resten ligg på fastlandet. Administrasjonssenter var Finnsnes. 1. januar 2020 blei Lenvik slått saman med dei tre nabokommuneae Berg, Torsken og Tranøy til Senja kommune.

Historie 
Lenvik kommune var ein av dei opphavlege kommunane som vart oppretta med Formannskapslovene i 1837, og var då større enn han er no. I 1848 vart Målselv kommune skilt ut frå Lenvik som eigen kommune og i 1855 skjedde det same med Hillesøy. I 1871 vart eit område med 70 innbyggjarar overført til Malangen kommune. 1. januar 1964 vart den delen av Hillesøy som låg på Senja og øya Hekkingen slått saman med Lenvik att, saman med den delen av Sørreisa kommune som låg på Senja og gardane Hellemo, Paulsrud, Johnsgård og Stormo frå Tranøy kommune. Etter dette hadde Lenvik kommune 8825 innbyggjarar. I 1972 vart eit område med 63 innbyggjarar overført frå Målselv kommune til Lenvik kommune.

Delområde 
Lenvik kommune er deld inn i følgjande seks delområde (innbyggjartal 2008):
 På fastlandet:
 Rossfjordområdet (981)
 Bjorelvnesområdet (466)
 Finnsnesområdet (5352)
 På Senja:
 Silsandområdet (2620)
 Gibostadområdet (885)
 Stønnesbotn/Øyfjordområdet (824)
 Heimstad ikkje oppgjeve (32)

Tettstader 
 Finnsnes
 Gibostad
 Husøy
 Silsand

Folk frå Lenvik

Harald Vasbotten (1893–1973), olympisk brytar
Bjarne Daniel Solli (1910-1989), ordførar 1946-1953, stortingsrepresentant for Ap 1954-1961
Arvid Hanssen (1932-1998), forfattar
Kent Nilssen (f. 1937) TV-direktør (NRK) 1993-1998
Ragnar Olsen (f. 1950), forfattar og musikar
Åge Konradsen (f. 1954), stortingsrepresentant for Høge 2001-2005
Anne-Lise Sollied Allemano (f. 1964), songar (sopran)
Tor Eystein Øverås (f. 1968), forfattar (Finnsnes)
Ingerid Stenvold (f. 1977), journalist og programleiar
Maria Haukaas Mittet (f. 1979), songar og skodespelar

Kjelder 

 Denne artikkelen bygger på «Lenvik» frå , den 11. april 2008.

Bakgrunnsstoff 

Kommunar i Troms
 
Senja
Norske kommunar skipa i 1838
Norske kommunar nedlagde i 2019
Lyngen kommune

Lyngen kommune (nordsamisk Ivggu suohkan, kvensk Yykeän komuuni) er ein kommune som ligg mellom fjordane Lyngen og Ullsfjorden i Troms-området i Troms og Finnmark fylke. Kommunen grensar i vest mot kommunane Karlsøy og Tromsø og i aust mot Skjervøy, Nordreisa, Kåfjord og Storfjord.

Historie 
Dei eldste spora etter busetjing i Lyngen er frå yngre steinalder (3000 f.Kr. til år 0).

Geografi 
Lyngen kommune utgjer det meste av halvøya mellom Lyngenfjorden og Ullsfjorden i Troms. Kommunesenteret er Lyngseidet, der avstanden mellom fjordane er berre tre kilometer.

Landskapet er dominert av fjell, særleg fjellmassivet Lyngsalpan som også har den høgaste toppen i fylket, Jiehkkevárri (1833 moh).

Namnet Lyngen viser til Lyngenfjorden og kjem av det norrøne ordet «logn» som tyder «stille» eller «roleg». Fjorden er største i fylket og skjer seg 85 km inn i landet.

Den 20. februar 2004 vart Lyngsalpan landskapsverneområde oppretta i statsråd. Dette sikrar eit av dei mest markante fjellområda i Nord-Noreg for framtida. Verneområdet er prega av tindar, brear, ville og tronge dalar og landskap som styrtar frå høgfjell og rett ned i havet.

Tettstader 
 Furuflaten
 Lyngseidet

Sjå og 
 Lyngshest

Kjelder 

 Denne artikkelen bygger på «Lyngen» frå ,  den 9. april 2008.

Bakgrunnsstoff 
 Lyngen kommune sine heimesider
 Lyngsalpan landskapsvernområde

 
Kommunar i Troms
Kommunar i Troms og Finnmark
Norske kommunar skipa i 1838
Målselv kommune

Målselv kommune (nordsamisk Málatvuomi gielda)  er ein kommune i Troms-området i Troms og Finnmark fylke. Kommunen ligg sentralt i dei indre delane av fylket og grensar i nord til kommunane Senja, Balsfjord og Storfjord, i sør til Bardu, og i vest til Sørreisa. I aust grensar Målselv til Sverige.

Tettstader 
 Andsli
 Andslimoen
 Heggelia
 Skjold
 Moen

Folketalsutvikling 
Folketalet i Målselv kommune nådde toppen i 1975, då kommunen hadde 8118 innbyggjarar. Sidan då har folketalet vore i nedgang.

Folketalsutvikling for noverande Målselv kommune frå 1910:

aDette talet omfattar Blomli i Fagerfjell krins, som var del av Målselv kommune fram til 1972, då det vart overført til Lenvik kommune. Dette området hadde då 63 innbyggjarar.
bDette talet omfattar ikkje Naveren og Målsnes, som var del av gamle Malangen kommune fram til kommunesamanslåinga i 1964, då dei vart del av Målselv kommune. Dette området hadde då 118 innbyggjarar. Talet omfattar heller ikkje garden Skogli ved Heia, som var del av Balsfjord kommune fram til kommunesamanslåinga i 1964, då han vart del av Målselv kommune. Dette området hadde då 2 innbyggjarar. Talet omfattar heller ikkje Sørelvmo krins, som var del av Balsfjord kommune fram til 1966, då han vart overført til Målselv kommune. Dette området hadde då 131 innbyggjarar.

Folk frå Målselv 
Folk frå Målselv kallast målselvdølar.
Harald Solberg (1954—2020) keramikar, direktør for Bomuldsfabriken Kunsthall i Arendal

Fotnotar

Bakgrunnsstoff 

 
Kommunar i Troms
Kommunar i Troms og Finnmark
Norske kommunar skipa i 1848
Nordreisa kommune

Nordreisa (nordsamisk Ráisa, kvensk Raisi, finsk Raisi) er ein kommune i Troms-området i Troms og Finnmark fylke. Kommunen grensar i nord mot Skjervøy kommune, i aust mot Kvænangen og Kautokeino, og i vest mot Kåfjord kommune. I sør har kommunen grense mot Finland. Nordreisa høyrer til regionen Nord-Troms, og var tidlegare del av Troms fylke.
 
Administrasjonssenteret i kommunen er Storslett, som har om lag 1500 innbyggjarar. Reisaelva renn i Reisafjorden her. Rett utom Storslett ligg tettstaden Sørkjosen. I Sørkjosen ligg Sørkjosen lufthamn med dagleg flysamband til Tromsø, Hammerfest og Kirkenes med Widerøe. 

Reisa nasjonalpark ligg i den sørlege delen av kommunen.

Tettstader 
 Storslett
 Sørkjosen

Kjelder 

Denne artikkelen bygger på «Nordreisa» frå ,  den 17. april 2008.  
 Om namnet: Pressemelding KMD 27.04.2018

Bakgrunnsstoff 
 Nordreisa kommune sine heimesider

 
Kommunar i Troms
Kommunar i Troms og Finnmark
Norske kommunar skipa i 1886
Salangen kommune

For fjorden som kommunen er kalla opp etter, sjå Salangsfjorden

Salangen kommune (nordsamisk Siellága suohkan) er ein kommune i Troms-området i Troms og Finnmark fylke. Kommunen grensar i nord mot Dyrøy og Sørreisa kommunar, i aust mot Bardu, i sør mot Lavangen, og over Sagfjorden i vest mot Ibestad. Kommunen høyrde tidlegare til Troms fylke, og ligg i indre Sør-Troms. 

Kommunesenteret Sjøvegan ligg inst i Sagfjorden.

Kommunevåpenet 
Kommunevåpenet viser ein sølvgrå sel på blå botn. Bakgrunnen for kommunevåpnet er namnet til kommunen som på norrønt er Selanger, med tydinga 'Selfjorden'.

Kyrkjer og kapell 
Salangen kyrkje ligg i kommunesentret Sjøvegan og vart teken i bruk i 1981. Kyrkja er bygd av betong og tre. Elvenes kapell ligg på Elvenes 11-12 km austom kommunesentret Sjøvegan.

Samferdsle i Salangen

Avstandar 
 Sjøvegan–Tromsø: 187,1 km
 Sjøvegan–Harstad: 141,9 km (via Bjerkvik)
 Sjøvegan–Harstad: 77,9 km (via Sørrollnes inkludert ferjetur)
 Sjøvegan–Narvik: 91,1 km
 Sjøvegan–Finnsnes: 70,8 km

Snøggbåt 
Det er snøggbåtsamband med Brøstadbotn, Engenes og Harstad.

Buss 
Det er bussamband med Tromsø, Finnsnes, Harstad og Narvik.

Kultur

Idrett 
Salangen har tre idrettslag, Salangen idrettsforening, Øvre Salangen idrettslag og Seljeskog idrettslag.

Historie 
Salangen kommune vart oppretta i 1871, då han vart skild ut frå Ibestad kommune. 1. januar 1964 vart nabokommunen Lavangen kommune innlemma i Salangen kommune, men vart skild ut att i 1977. Området Lavangsnes vart då verande att i Salangen kommune.

Folketalsutvikling 
Folketalsutvikling for Salangen kommune frå 1875:

a Talet omfattar ikkje Lavangsnes, som var del av Lavangen kommune fram til kommunesamanslåinga i 1964.

Kjelder
 Denne artikkelen bygger på «Salangen» frå , den 17. april 2008.

Fotnotar

Bakgrunnsstoff 
 Salangen kommune sine heimesider

 
Kommunar i Troms
Kommunar i Troms og Finnmark
Norske kommunar skipa i 1871
Skjervøy kommune

Skjervøy kommune (nordsamisk Skiervvá suohkan, kvensk Kieruan komuuni) ligg i Troms-området i Troms og Finnmark fylke. Kommunen grensar i sørvest (på Uløya) til Nordreisa kommune, og grensar elles over dei omliggjande fjordar og havstykke i aust mot Kvænangen og Loppa og i vest mot Lyngen og Karlsøy. Øygruppa Skjervøy kommune omfattar øyene Skjervøya, Kågen, Arnøya, Uløya, Laukøya, Haukøya, Hakkstein, Vorterøya og Follesøyene. Kommunen høyrer til regionen Nord-Troms.

Tettstaden Skjervøy er administrasjonssenter i kommunen. Vel 2350 av dei vel 2900 som er busette i kommunen bur i tettstaden. 

Skjervøy har snøggbåtsamband til Tromsø, og Hurtigruta har òg anløp her. Næraste flyplass er Sørkjosen lufthamn i nabokommunen Nordreisa, om lag 45 minuttars køyring frå tettstaden Skjervøy.

Kjelder
 Denne artikkelen bygger på «Skjervøy» frå , den 17. april 2008.

Bakgrunnsstoff 

 
Kommunar i Troms
Kommunar i Troms og Finnmark
Skånland kommune

Skånland er ein tidlegare kommune i Troms fylke med administrasjonssentrum på Evenskjer. 1. januar 2020 blei han slått saman med Tjeldsund kommune til nye Tjeldsund kommune i det nyoppretta Troms og Finnmark fylke. Evenskjer blei administradjonsstad for den nye kommunen.

Tettstader 
 Evenskjer
 Grov

Historie 
Skånland kommune vart oppretta i 1926, då han vart skilt ut frå Trondenes kommune. 1. januar 1964 vart kommunen slått saman med Astafjord kommune, samstundes som den delen av kommunen som låg på øya Rolla vart overført til Ibestad kommune.

Folketalsutvikling 
Folketalsutvikling for noverande Skånland kommune frå 1930:

a Dette talet omfattar ein del av øya Rolla som var del av Skånland kommune fram til kommunesamanslåingane i 1964, då han vart overført til Ibestad kommune. Dette området hadde då 143 innbyggjarar.

Bakgrunnsstoff 
 Skånland kommune sine heimesider

Andre prosjekt

Fotnotar 

 
Kommunar i Troms
Norske kommunar skipa i 1926
Norske kommunar nedlagde i 2019
Storfjord kommune

Storfjord, på nordsamisk Omasvuotna og på kvensk Omasvuono, er ein kommune i Troms og Finnmark fylke. Kommunen er kalla opp etter Storfjorden som er den inste delen av Lyngenfjorden.

Historie 
Storfjord kommune vart oppretta i 1929 i dåverande Troms fylke, då kommunen vart skilt ut frå Lyngen kommune. Kommunen har vorte utvida to gonger med to ubygde område: I 1964 vart garden Elvebakken overført frå Balsfjord kommune og i 1992 vart ein gard i grunnkrinsen Nordnes overført frå Lyngen kommune.

Folketalsutvikling 
Folketalsutvikling for Storfjord kommune frå 1930:

Sjå også
Fangeleirane til okkupasjonsmakta i Noreg under andre verdskrigen

Fotnotar

Bakgrunnsstoff 
 Storfjord kommune sine heimesider

Andre prosjekt 

 
Kommunar i Troms
Kommunar i Troms og Finnmark
Sørreisa kommune

Sørreisa er ein kommune i Troms-området i Troms og Finnmark fylke.
Han har grenser til Senja kommune i nord, Målsøy og Bardu kommune i aust, Salangen i sør, og mot Dyrøy kommune i vest.

Historie 
Sørreisa kommune vart oppretta 1. september 1886, då han vart skild ut frå Tranøy kommune. 1. januar 1964 vart den delen av kommunen som låg på Senja, innlemma i Lenvik kommune, som i dag er del av Senja kommune.

Folketalsutvikling 

a Talet omfattar eit område på Senja som var del av Sørreisa kommune fram til 1964, då det vart overført til Lenvik kommune.

Næringsliv
Sørreisa kommune er del av Hjerttind reinbeitedistrikt. I dette distriktet finst 35 reineigarar.

Fotnotar

Bakgrunnsstoff 
 Nettstaden til Sørreisa kommune

 
Kommunar i Troms
Kommunar i Troms og Finnmark